钦定古今图书集成/明伦汇编/氏族典/第160卷 > 韩务
## 钦定古今图书集成/明伦汇编/氏族典/第160卷 > 韩务

按《魏书韩秀传》：“秀子务，字道世，性端谨，有治干。初为
中散，稍迁太子翊军校尉。时高祖南征，行梁州刺史。
杨灵珍谋叛，以务为统军讨灵珍，有战功，授后军长
史，征赴行在所，还迁长水校尉。景明初，假节行肆州
事，转左中郎将、宁朔将军，试守常山郡。又为征蛮都
督李崇司马。崇揃荡群蛮，务有力焉。后除镇北府司”
马。初试守常山。府解，复为平北长史。务颇有受纳，为
御史中尉李平所劾，付廷尉，会赦免。后除龙骧将军、
郢州刺史。边人李旻、马道进等诈杀萧衍黄坂戍主，
率户来降。务信之，遣兵千馀人迎接。户既不至，而诈
表破贼，坐以免官。久之，拜冠军将军、太中大夫，进号
左将军。神龟初，卒。